ઉલ્લેખનીય છે કે ટ્રાફિક સમસ્યા મામલે નારાજ હાઈકોર્ટે અમદાવાદ પોલીસ કમિશ્નરને સમન્સ મોકલ્યા બાદથી અમદાવાદ ટ્રાફિક પોલીસે કોઈને ન છોડવાની નીતિ અપનાવી છે. આ સિલસિલામાં જ એલિસબ્રિજના ધારાસભ્યનું પણ ચલણ કાપવામાં આવ્યું હતું, કેટલાક પોલીસ કર્મચારીઓ તો અન્ય અધિકારીઓનાં પણ ચલણ કપયાં હતાં. અમદાવાદીઓ ટ્રાફિક સેન્સમાં સમજતા થાય તે માટે પોલીસે થોડા દિવસ માટે તેમને ચલણમાંથી રાહત આપી હતી છતાં કૂતરાની પૂંછ વાંકીને વાંક જ રહે તે કહેવત અમદાવાદીઓએ સાબિત કરી બતાવી.